རྩོམ་ཡིག་འདི་ལ་གསལ་དཀྲོལ་བྱེད་དགོས་པ་གཅིག་ནི།སྤྱི་འཐུས་བསྟན་པ་ཡར་འཕེལ་གྱིས་གྲོས་ཚོགས་ནང་དགའ་ལྡན་ཕོ་བྲང་གི་དྲུང་ཡིག་ཆེན་མོ་གཅིག་མི་སྒེར་པ་ཞིག་ལ་གཟེངས་རྟགས་ཀྱི་མཛད་སྒོར་ཕེབས་པའི་སྐོར་ལ་གླེང་སློང་སྐྱོན་བརྗོད་བྱས་པ་དེར་བཀའ་ཤག་གིས་གསལ་བཤད་གནང་རྗེས་སྤྱི་འཐུས་གྲོས་ཚོགས་ལ་གཏམ་བཤད་དེ་ཕྱིར་འཐེན་བྱས་པ་ཡིན་ཞེས་གསུངས་ནས་གྲོས་ཚོགས་ཀྱི་དེབ་ཐེར་ནས་ཕྱིར་འཐེན་གནང་ཡོད་པ་ལས་གནས་ཆུང་དང་འབྲེལ་བའི་སྐྱོན་བརྗོད་ཁ་རྡུང་བཏང་བ་དེ་ཕྱིར་འཐེན་བྱས་མེད།གནས་ཚུལ་དེ་ཁ་སྔོན་ཀྲོ་རོན་ཀྲོ་བོད་རིགས་སྤྱི་མཐུན་ཚོགས་པར་སྤྱི་འཐུས་ལྷན་ཚོགས་ཀྱི་མཚན་ཐོག་ཚོགས་དྲུང་ལས་ཁུངས་ཀྱིས་བཏང་བའི་ཕྱག་བྲིས་དེའི་ནང་དུའང་རྫུན་བཤད་འདུག་པས།གནས་ཚུལ་དེར་མང་ཚོགས་མགོ་རྨོངས་སུ་འཇུག་གི་འདུགབདེན་དཔང་ནི་སྤྱི་འཐུས་གྲོས་ཚོགས་ཀྱི་ལས་རིམ་བརྙན་འཕྲིན་དང་གྲོས་ཚོགས་ཀྱི་དེབ་ཐེར་ནས་གསལ་དཀྲོལ་བྱེད་ཐུབ།སྤྱི་ཚོགས་ནང་ཟང་ཟིང་མི་ཡོང་བར་ཆབ་སྲིད་མི་སྣ་ཚོར་དམིགས་བསལ་འགན་འཁུར་ཡོད་པ་དང་།ནིའུ་ཡོག་ནང་སྤྱི་འཐུས་བསྟན་པ་ཡར་འཕེལ་ལགས་ལ་ངོ་རྒོལ་བྱེད་མཁན་མང་པོ་ཡོད་པ་མཁྱེན་བཞིན་དུ་མང་ཚོགས་འདུ་འཛོམས་བྱེད་སར་ཕེབས་རྒྱུར་ཐག་གཅོད་གནང་བ་དེ་ཟང་ཟིང་དེའི་རྒྱུ་རྐྱེན་མ་རེད་ཅེས་བརྗོད་དཀའ།